CELEX: 52016DP0325
Language: lv
Date: 2016-09-13 00:00:00
Title: Eiropas Parlamenta 2016. gada 13. septembra lēmums par pieprasījumu atcelt Sotirios Zarianopoulos imunitāti (2016/2083(IMM))

13.6.2018   
            
            
               LV
            
            
               Eiropas Savienības Oficiālais Vēstnesis
            
            
               C 204/209
            
         P8_TA(2016)0325
   Pieprasījums atcelt Sotirios Zarianopoulos imunitāti
   Eiropas Parlamenta 2016. gada 13. septembra lēmums par pieprasījumu atcelt Sotirios Zarianopoulos imunitāti (2016/2083(IMM))
   (2018/C 204/25)
   
      Eiropas Parlaments,
   
               —
            
            
               ņemot vērā pieprasījumu atcelt Sotirios Zarianopoulos imunitāti, kuru Grieķijas Augstākās tiesas prokurors nosūtījis 2016. gada 28. martā saistībā ar Saloniku prokuratūras kriminālpārkāpumu prokurora plānoto kriminālprocesu (lietā ABM A2015/1606) un par kuru paziņots 2016. gada 27. aprīļa plenārsesijā,
            
         
               —
            
            
               ņemot vērā, ka Sotirios Zarianopoulos atteicās no uzklausīšanas saskaņā ar Reglamenta 9. panta 5. punktu,
            
         
               —
            
            
               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),
            
         
               —
            
            
               ņemot vērā Grieķijas Republikas Konstitūcijas 62. pantu,
            
         
               —
            
            
               ņemot vērā Reglamenta 5. panta 2. punktu, 6. panta 1. punktu un 9. pantu,
            
         
               —
            
            
               ņemot vērā Juridiskās komitejas ziņojumu (A8-0233/2016),
            
         
               A.
            
            
               tā kā Grieķijas Augstākās tiesas prokurors ir pieprasījis atcelt Eiropas Parlamenta deputāta Sotirios Zarianopoulos parlamentāro imunitāti saistībā ar kriminālprocesu par iespējamu pārkāpumu;
            
         
               B.
            
            
               tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;
            
         
               C.
            
            
               tā kā saskaņā ar Grieķijas Republikas Konstitūcijas 62. pantu parlamentārā sasaukuma laikā nevienu deputātu nedrīkst saukt pie atbildības, aizturēt, apcietināt vai kā citādi ierobežot viņu brīvību, ja nav saņemta Deputātu palātas atļauja;
            
         
               D.
            
            
               tā kā Grieķijas iestādes paredz pret Sotirios Zarianopoulos ierosināt kriminālprocesu par juridisko saistību neizpildi grupā;
            
         
               E.
            
            
               tā kā paredzētais kriminālprocess attiecas uz to, ka 2011. gadā Saloniku dome esot izdevusi nelegālu atļauju uz publiska īpašuma — gājēju celiņiem — novietot terases, un tā kā pret Sotirios Zarianopoulos grasās ierosināt kriminālprocesu kā pret bijušo domes locekli;
            
         
               F.
            
            
               tā kā paredzētajam kriminālprocesam nav nekāda acīmredzama sakara ar Sotirios Zarianopoulos darbību Eiropas Parlamenta deputāta amatā, bet drīzāk tā ir saistīta ar viņa agrāko darbību Saloniku domes locekļa amatā;
            
         
               G.
            
            
               tā kā paredzētais kriminālprocess neskar nevienu viedokli, ko deputāts ir paudis, vai balsojumu, ko viņš ir veicis, pildot Eiropas Parlamenta deputāta pienākumus, kā tas ir noteikts 7. protokola par privilēģijām un imunitāti Eiropas Savienībā 8. pantā;
            
         
               H.
            
            
               tā kā nav nekāda pamata uzskatīt, ka kriminālprocess ir paredzēts tāpēc, lai kaitētu attiecīgā deputāta politiskajai darbībai (fumus persecutionis), — vēl jo vairāk tāpēc, ka kriminālprocess attiecas uz visiem tā laika domes locekļiem,
            
         
            
               1.
            
            
               nolemj atcelt Sotirios Zarianopoulos imunitāti;
            
         
            
               2.
            
            
               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Grieķijas iestādēm.
            
         
      (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Vispārējās tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T346/11 un T-347/11, ECLI:EU:T:2013:23.